ming030890/wiki-yue-high-quality huggingface dataset:
中國共產黨第四次全國代表大會

中國共產黨第四次全國代表大會於1925年1月11號至22號响上海虹口區東寶興路254弄28支弄8號嘅一棟石庫門住宅入面舉行。出席大會嘅有陳獨秀、蔡和森、瞿秋白、譚平山、周恩來、彭述之、張太雷、陳潭秋、李維漢、李立三、王荷波、項英等20人代表當時全國994名黨員參加大會。共產國際代表維經斯基參加會議。陳獨秀代表第三屆中央執行委員會作咗工作報告。
國共合作統一戰線嘅建立，令工人運動逐漸恢復，農民運動日益興起，全國革命形勢迅速高漲。為咗總結國共合作一年嚟嘅經驗，加強對革命運動嘅領導，回答黨所面臨嘅好多新問題，中共四大就係响呢種背景下召開嘅。
中共四大最重要嘅貢獻係响黨嘅歷史上第一次明確提出咗無產階級响民主革命中嘅領導權同工農聯盟問題。關於無產階級領導權問題，《對於民族革命運動之議決案》明確指出：「無產階級嘅政黨應該知道無產階級參加民族運動，唔係附屬資產階級而參加，乃以自己階級獨立嘅地位同目的而參加」。「無產階級係最有革命性嘅階級」。所以，民主革命「必須最革命嘅無產階級有力咁參加，並且取得領導嘅地位，先至能夠得到勝利」。關於工農聯盟，《對於農民運動的議決案》闡明咗農民係無產階級同盟軍嘅原理，強調農民响中國民族革命中嘅重要地位，指出：無產階級同佢嘅政黨如果唔發動農民起來鬥爭，無產階級嘅領導地位同中國革命唔可能得到成功。此外，大會亦提出响「反對國際帝國主義」嘅同時，既要「反對封建嘅軍閥政治」，又要「反對封建嘅經濟關係」，呢啲表明黨對反封建嘅內涵有咗進一步嘅認識。
大會總結一年來國共合作嘅經驗教訓後指出：無產階級响民族運動中既要反對「左」嘅傾向，亦要反對右嘅傾向，而右嘅傾向係黨內主要危險。共產黨要做到：响國民黨內同黨外堅持徹底嘅民主革命綱領；保持自己嘅獨立性；响思想上、組織上同民眾宣傳上擴大左派，爭取中派，反對右派；既幫助國民黨响實際運動同組織上發展，又加緊同國民黨內嘅妥協傾向作鬥爭。
大會圍繞當前嘅中心工作，通過咗《對於民族革命運動之議決案》等11個議決案，並選出新嘅中央執行委員會。新當選嘅中央執行委員共9人：陳獨秀、李大釗、蔡和森、張國燾、項英、瞿秋白、彭述之、譚平山、李維漢；候補執行委員5人：鄧培、王荷波、羅章龍、張太雷、朱錦堂。喺隨後舉行嘅中央執行委員會第一次會議上，陳獨秀當選為中央總書記兼中央組織部主任，彭述之任中央宣傳部主任，張國燾任中央工農部主任，蔡和森、瞿秋白任中央宣傳部委員，以上5人組成中央局。
中共四大作出嘅各項決策，為大革命高潮嘅到來作咗政治上、思想上同組織上嘅準備。之後，全國嘅革命形勢迅速發展，工人運動風起雲湧，農民運動轟轟烈烈，為即將到來嘅大革命高潮奠定咗廣泛嘅群眾基礎。
中共四大會會址已經响20世紀30年代嘅日本侵華戰爭中被毀。1980年代原址改建三幢五層公房。1995年中共四大召開70周年嘅時候，上海市政府响呢處立碑紀念。經中共上海市虹口區委嘅多方徵集、多年考證，最終確定中共「四大」原址嘅位置；並考證出咗當年出席會議嘅20名代表嘅姓名、身世，响中共「四大」史料嘅徵集、研究方面，填補咗空白。《中國共產黨第四次全國代表大會》一書亦已經响2005年1月由中共黨史出版社出版。
Thorame-Haute

Thorame-Haute係法國嘅一個市鎮，位置喺上普羅旺斯阿爾卑斯。
Thorigné-Fouillard

Thorigné-Fouillard係法國嘅一個市鎮，位置喺布禮斯大區嘅伊勒-維萊訥。
Thornycroft Cygnet

Thornycroft Cygnet（車型代號CD）係英國Thornycroft出嘅一款前置引擎單層巴士底盤，1931年亮相。
Cygnet一如同期嘅單層巴士，擁有稍為靠左擺嘅引擎同波箱、傳動軸同埋驅動軸尾牙。初時Cygnet嘅真空增壓伺服煞車係用單一伺服摩打，條驅動軸係內置半浮式傳動軸（semi-floating shaft），到1934年左右就改成用三個伺服摩打煞車（頭軸兩個、尾軸一個），驅動軸亦改成內置全浮式傳動軸（fully-floating shaft）。Cygnet生產期間曾經配過Thornycroft自家、Beardmore或者吉拿引擎。
Thornycroft Cygnet曾經被銷售去英國本土、澳洲、巴西、南非同埋香港（九龍巴士、中華巴士）。由於銷情持續冷淡，Thornycroft由1936年開始唔再向英國本土推銷Cygnet，淨係畀佢賣出口，最後四架Cygnet喺1940年付運畀中華巴士。

後繼巴士底盤
Thornycroft喺1940年出過一副DD型雙層巴士底盤，二戰過後亦出過兩副DG型（雙層）、五副SG型（單層）同埋兩副SG8型（凸頭單層）巴士底盤。1948年之後Thornycroft再冇出過專門嘅巴士底盤。
Thorey-sous-Charny

Thorey-sous-Charny係法國嘅一個市鎮，位置喺黃金丘。
Thorey-sur-Ouche

Thorey-sur-Ouche係法國嘅一個市鎮，位置喺黃金丘。
Thorrenc

Thorrenc係法國嘅一個市鎮，位置喺阿爾代什。
Thorey-en-Plaine

Thorey-en-Plaine係法國嘅一個市鎮，位置喺黃金丘。
二分音符

柄向上嘅二分音符，柄向下嘅二分音符，二分休止符。
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
音樂上，二分音符（美式英文：Half note，英式英文：Minim）就係長度係全音符一半嘅音符，音符時值 亦都係四分音符嘅兩倍。響四拍四樂譜上，佢就佔兩拍。二分音符個樣係空心卵形，加一支柄。如果響中間綫以上，條柄向下，如果響正中間綫或者以下，條柄就向上。
二分休止符同二分音符一樣咁長嘅休止符。個樣係實心長方形，坐響樂譜中間條綫上面。
二十六關煞

二十六關煞係唐人民間認爲小兒會遇到疾厄等難關，小兒可能因而受傷甚至死。二十六關煞提醒有乜避忌，犯忌點樣壓驚解厄。關煞唔講環境因素，亦拉上出世年月時辰等。
廿六關有閻王關、天吊關、四季關、和尚關、金鎖關、落井關、深水關、五鬼關、百日關、白虎關、湯火關、天狗關、浴盆關、四柱關、雷公關、短命關、斷橋關、千日關、將軍關、鐵蛇關、雞飛關、鬼門關、夜啼關、水火關、下情關以及急腳關。
二十四方位

二十四方位，方位分法之一，借十天干（除去戊、己，因為代表中間）、十二地支同八卦（只包括乾、坤、艮、巽），平均分成二十四方位，以辨東西南北。羅經（經讀耕）有寫二十四方，配以指針，以辨方向。當今講法，每位佔十五度。由北順時針數，子癸丑艮寅甲、卯乙辰巽巳丙、午丁未坤申庚、酉辛戌乾亥壬。陰陽家又稱之為二十四山，讀二十四方位時，叫艮山、丁山之類。依種叫正針。用兩山之名指示中間，叫雙山，指針位叫中針，化成四十八方位。若果用埋正針同中針之間，就叫縫針，即九十六方位。
主要四方，午南，子北，卯東，酉西。八方就加四位，巽東南，艮東北，坤西南，乾西北。
傳統方向坐北朝南，畫圖之時，上南下北，左東右西。出土戰國清華簡，都有畫八卦，上南下北。
二十四方位，係正位左右伸七度半，佔十五度。如子為正北位，正北位左右伸七度半咁。
二十四方位嘅八卦，用文王八卦來定。

曆、風水命理
此為大宋雍熙三年具註曆中記方位（即公元九百八十六年）
具註曆就係今日通書嘅原形，通書有種種占算嘅方位。故此具註曆會記埋諸神二十四方位，方位避吉凶。自唐以來，通書同具註曆，都會有講有畫方位圖。風水命理涉及流年吉凶方位，都會用到。風水羅經必畫二十四方位。

行船
明時講及二十四方位
鄭和行船都羅經指針方位
舊時行船，羅經都用二十四方位，而且用兩方位，加成四十八方位。講及指針時，如乙卯針，丁未針，坤申針、乾戌針，就係相鄰方位中間位。
二元論

二元論（英文Dualism）係哲學一派，主張宇宙現象有本體有兩個，宇宙一切由此衍生演繹。
二元運算

二元運算係一類數學運算，涉及到兩個變量，譬如四則運算（加、減、乘、除）就係典型嘅二元運算。
二十等爵

二十等爵係古代大中華一個重要嘅貴族爵位制，起源自戰國時期嘅秦國，到西漢嘅時候，中下層貴族爵位嘅屬性，由軍功爵轉化成普通嘅吏民爵。呢個貴族制度到咗北宋後係徹底咁冇咗。

秦嘅創始
一般係認為，二十等爵係自秦國嘅商鞅變法開始設立嘅，原係為咗賞軍功，共設咗二十级，每一級都有相應嘅經濟待遇。到有戰事嘅時候，每斬殺咗對方一個人頭，就會獲賞爵位一級、多一頃田同多九畝嘅宅（地）。喺秦始皇時，改咗徹侯做列侯，內侯變做倫侯，到西漢時就改返舊稱。據高敏嘅《秦漢史論集》度《秦的賜爵制度試探》，「中更」、「右更」係商鞅歸西後先出現嘅，「關内侯」就喺滅咗六國前出現，「大上造」就喺秦征服嗮中原諸國後出現。冇得到爵位嘅人就俾叫做「士伍」。

兩漢嘅發展
到西漢嘅時候，成個爵位系統又劃成咗三個階層，高層嘅係徹侯（二十級）、關內侯（十九級），中層就係卿（十八級—十級），而低層就係五大夫（九級）之下。二十等爵之上仲多咗個諸侯王。到漢武帝掌權陣，為咗避諱改「徹侯」做「通侯」，後又叫做「列侯」。由西漢開始，皇帝係經常咁賜予平民爵位，但唔會俾高過公乘嘅爵級。漢初朝廷賞賜爵位嘅同時，仲會跟著等級授予唔同規模嘅田同屋。
到東漢，列侯開始分拆成縣侯、鄉侯、亭侯三等。漢獻帝建安二十年（215年），曹操自己改咗下二十等爵制，將原十八級到十五級嘅爵位分別改成名號侯、關中侯、關外侯、五大夫，仲係用做賞軍功。

魏晉南北朝到消失
魏晉南朝承襲咗二十等爵制，各個王室都係經常咁賜予平民爵位。喺魏元帝咸熙元年（264年），仲另外設置咗五等爵，地位低過王爵，不過係高過二十等爵。
北魏孝文帝推行咗孝文漢化改革，喺華北恢復埋賜予平民爵位嘅制度。北魏後賜爵制慢慢冇咗，到唐朝時稱之為「古爵」，北宋後就徹底消失咗。

繼承
張家山漢簡《二年律令·置後律》度有詳細記載咗二十等爵繼承法嘅條例。
據載徹侯（二十級）、關內侯（十九級）都係依原級世襲。徹侯嘅第一到第三順位繼承人分別係嫡子、孺子子、良人子。關內侯係第一到第三順位繼承人分別係嫡子、下妻子、偏妻子。
若死者係正常咁過身，卿（十八級－十級）嘅後子都會俾降襲到公乘，五大夫（九級）到簪裊（三級）均會俾降兩級世襲，上造（二級）同公士（一級）就唔俾後代世襲。第一到第三順位繼承人分別係嫡子、下妻子、偏妻子。若死者係因公事而過身，爵位就一律照原級承襲，冇爵位嘅繼承者就會做公士。第一到第十順位繼承人分別係仔、女、父、母、兄弟、姊妹、妻、祖父、祖母、屋企嘅同居人。
二分之一夫婦

《二分之一夫婦》（日文：にぶんのいち夫婦）係由夏川ゆきの所寫嘅小說，以及由日本漫畫家黒澤明世以小說為原著所畫嘅漫畫。小說2018年1月15號至4月20號期間喺小說投稿網站「Everystar」上面刊載。漫畫以小說為原著，由2019年2月27號開始喺祥傳社旗下漫畫網站「Manga Box」上面連載。
2021年，漫畫版俾東京電視台翻拍成深夜電視劇，由比嘉愛未主演，6月2日24點40分首播，逢星期三晚（星期四凌晨）播映。
二十世紀工作室

二十世紀工作室（20th Century Studios），以前叫二十世紀霍士（20th Century Fox），係美國一間製作電影同電視節目發行/製作嘅公司，1935年成立，總部喺加州洛杉磯比華利山。1985年，由新聞公司擁有。2013年由21世紀霍士擁有。2019年3月，迪士尼收購21世紀霍士。2020年1月改成而家個名。
二十烷

二十烷（Icosane）係烷烴一種，每個分子有20個碳原子同42個氫原子，化學符號C20H42。
兒玉新

兒玉新（1982年10月8號—）係日本足球員，司職後衞，效力過大阪飛腳，京都不死鳥，清水心跳，大阪櫻花，及大分三神。
兒歌

兒歌，又叫童謠，係一種以兒童做主要對象嘅歌，曲色旋律比較簡單，歌詞亦簡單容易上口，令兒童容易去記。
兒歌金曲頒獎典禮

兒歌金曲頒獎典禮係由無綫電視喺1992年開始搞嘅兒歌頒獎禮，除咗1996年停辦過一年之外，一路舉辦到而家。頒獎禮通常都係喺八月最後一個禮拜嘅週末或者週日喺電視播出。

批評
近年兒歌嘅水準不斷下降，已經唔係好似1980年代嗰種瑯瑯上口、節奏輕快嘅歌曲。而家嘅兒歌類似情歌，部分歌詞入面帶有表達愛情、憂鬱嘅意味，甚至HIPHOP都可以寫做兒歌，搞到小朋友好難理解。只係因為香港嘅原創兒歌減少，多數都係由日本青年題材嘅動畫或者特攝片入面嘅主題曲改編，同埋呢幾年專業作詞人亦好少幫兒歌填詞。
2008年嘅頒獎禮並唔係現場直播，一早喺之前嘅星期五錄咗影，而且得獎者已經內定。呢屆得獎者得獎時興奮感大減，而且冇發表感受，而係直接唱出得獎嘅兒歌，有啲觀眾感到失望。
兒玉剛

兒玉剛（1987年12月28號—）係日本足球員，司職守門員，效力山形山神。
兒嬉立法會

《兒嬉立法會》（Children Legislative Council）係香港奇妙電視製作嘅真人騷節目，由葛民輝主持，由2018年10月27號到2019年2月2號逢禮拜六22:00－22:30喺香港開電視首播。節目請嚟一班細路仔同主持一齊傾唔同話題。
兒玉源太郎

兒玉源太郎（1852年4月14號—1906年7月23號）係大日本帝國政治人，第4任臺灣總督，1898年到1906年任職。
佐野海舟

佐野海舟（2000年12月30號—）係日本足球員，打中場位置，效力町田澤維亞。
佐野達

佐野達（1963年11月15號—）係日本足球員，司職後衞，曾經喺1988～1990年間爲日本足球代表隊出場9次。
佐野裕哉

佐野裕哉（1982年4月22號—）係日本足球員，司職中場，效力過東京綠茵，湘南比馬，長崎成功丸，北九州向日葵，SC相模原，及Maruyasu Okazaki。
佐野理平

佐野理平（1912年9月21號—1992年3月26號）係大日本帝國足球員，司職守門員，曾經喺1936年爲日本足球代表隊出場2次，重參加過1936年夏季奧林匹克運動會。
佐野翼

佐野翼（1994年10月18號—）係日本足球員，打前鋒位置，效力熊本羅亞素。
佑威國際

佑威國際控股有限公司（英文：U-Right International Holdings Limited，簡稱 U-Right）係香港紡織產品企業，1983年創立，2000年11月13號喺香港聯合交易所主板上市（港交所：0627），係百慕達註冊公司。集團寫字樓位於中環花園道1號中銀大廈21樓，公司現任主席係吳卓凡，前主席係梁鄂。
佑威國際控股主攻中低檔市場，零售店集中喺中國大陸二三線城市，或一線城市嘅二三線地區。此外，公司發展較創新嘅納米紡織業務，而傳統嘅紡織工序大部分外判。工廠位於廣東順德及深圳。U-Right喺中國大陸擁有超過400間U-Right分店，當中以特許加盟店為主，約佔總數嘅90%，至於自營店就佔剩低嘅10%。

主要事件
2006年，佑威國際同領匯簽下一籃子租約，香港嘅自營店由2006年3月底嘅27間，增至同年11月嘅62間。截至2007年12月，U-Right喺香港有95間零售舖。
2007年12月，集團同中國大型服裝百貨零售商ITAT簽訂合作協議，於2年內喺ITAT旗下百貨公司嘅專櫃將增至700個，主要集中於華南地區，預期首年該項目銷售額將逾3億元，而集團則可攤佔其中約2億元。另一方面同吉之島百貨合作推出全新服裝品牌U-ZONE。
2008年10月8號，連鎖時裝店佑威國際，俾債權銀行德意志銀行，入稟香港高等法院申請清盤。其後，香港高等法院委任德勤會計師事務所嘅合夥人黎嘉恩及楊磊明，為佑威國際嘅臨時清盤人。

其他品牌
佑威國際除咗設立U-Right品牌外，重自創品牌「Pezzx」年青人潮流服飾專賣店，以及品牌代理店「SEVENDAYS」。2006年10月喺北京同上海龍之夢購物中心開業。
PEZZX品牌走高檔嘅英倫設計路線，主攻年輕專業人士嘅休閒服飾。SEVENDAYS就匯聚20個品牌代理潮流服飾，包括K2、a．y．k．、Kitterick、dot28等香港、韓國及迪士尼品牌。
全昭旻

全昭旻（韓文：전소민／全昭旻 Jeon So-Min，英文：Jeon So Min，1986年4月7號—），又譯全素敏、全小敏，係韓國女演員、主持人兼幕後歌手，京畿道高陽市人，《Running Man》成員之一。

經歷
細佬係健美選手全旭旻。小學就讀陵谷初等學校，同Super Junior成員銀赫曾經係同班同學。跟住先後入讀陵谷中學校、花水高等學校，2005年畢業於同德女子大學放送演藝學系。
響2004年8月，拍MBC製作嘅電視劇《奇蹟》，正式出道。呢段時間，佢主要係拍戲為主，分別拍咗《偉大的蓋茨比》、《伊甸園之東》、《Drama Special－盈德女子摔跤隊》等等。響2013年，佢拍電視劇《歐若拉公主》嘅「吳露羅」一角，攞到第40屆MBC演技大獎嘅女新人獎，開始出名。
響2014年，佢以幕後歌手嘅身份，同男歌手金烔完唱咗一支歌《He_starlight 》。之後，佢有諗過做歌手，但因為製作問題而算數。
響2015年正式同藝人尹賢旻拍拖，但就因為聚少離多而響年尾分手。同年，經紀公司CI ENT代表李在英宣佈同祕密決死團合併，合併之後就改名叫Entertainment IAM，而全昭旻佢都跟住過檔，同年4月簽約。
響2017年，SBS旗下嘅綜藝節目《Running Man》宣佈佢同梁世燦將會加入RM做主持人。同年5月，佢正式加盟台灣嘅經紀公司世紀天下娛樂文創。
響2020年4月，Entertainment IAM宣佈佢因為身體出問題，所以佢會休息一個月，期間佢唔會拍Running Man。但係聽講佢休養期間畀唔少網友抨擊，大多數都係叫佢退出Running Man，但仲有人詛咒埋全昭旻屋企。有見及此，細佬全旭旻曾經罵過呢班網友，幫家姐出頭。而響同年5月8號，佢正式同King Kong by STARSHIP娛樂（킹콩 by 스타쉽）簽約，仲響同月12號話係好返復出拍Running Man，但係佢就畀人話係「頂硬上」。
2020年8月，佢拍綜藝節目《第六感》，再次打開知名度。2021年4月，佢拍續集《第六感2》。
2022年2月，佢因為唔小心整親腳而做手術。
全日制COLLAR學院

《全日制COLLAR學院》（英文：COLLAR in Japan）係香港MakerVille製作嘅綜藝節目，全星暑假系列之一，由COLLAR主持，2023年7月26號到8月23號逢禮拜三21:30-22:30喺香港電視娛樂ViuTV播。
COLLAR呢次去日本除咗參與呢個團隊綜藝節目嘅拍攝，同時亦係為咗拍新團歌《idc》嘅MV。呢個節目亦係COLLAR變成七人組合後頭一個團隊綜藝節目。
全日空

全日空（日文：全日本空輸株式会社）係日本一間航空公司，總部設響東京。佢係星空聯盟成員之一。佢嘅航線包括日本國內航點同埋國際航點。
全日制學校

全日制學校係種學校，每個學生上下晝都要返學，冇分上、下晝班，上下晝之間有食飯時間。一般3點幾4點就放學。
中國大陸，有教育家認為咁早放學，學生唔知會去咗邊處玩，可能去咗網吧、球場學壞[未記出處或冇根據]，所以嗰度嘅全日制學校要學生留低做功課、去圖書館、參加興趣班，直到俟晚6點，等家長放工來學校接仔女放學。

第啲意思
英國嘅全日制學校叫Day school，相對於寄宿學校、一次完嘅訓練課程。[未記出處或冇根據]

半日制學校
半日制學校係同全日制學校相對，分上晝班、下晝班兩班，夜晚可能有班夜校畀成人返學讀書嘅。
全星暑假

《全星暑假》（英文：Shiny Summer）係香港MakerVille製作嘅暑假特備綜藝節目系列，MakerVille旗下各組合同大部份藝員都有份拍，分成5個單元，每個單元5集（《ERROR暑期自作業》6集）。呢個節目系列係2023年ViuTV《心心Summer》系列嘅主要項目。節目由2023年7月21號到8月25號逢禮拜一到五21:30—22:30喺香港電視娛樂ViuTV播，而製作特輯《集合吧全星放暑假》（英文：Shiny Summer BTS）喺2023年7月20號禮拜四21:30—22:30播。 呢個節目系列由「K Cash（中文：康業信貸） Supreme尊貴私人貸款」呈獻。
全景圖

一幅全景圖（英文：panorama－嚟自希臘文：πᾶν［全］希臘文：ὅραμα［睇嘢］）係指一幅角度好廣、描繪一笪地方嘅圖像。
响影相等嘅工作上，全景圖成日畀人用嚟清楚噉一嘢描繪嗮一笪地方嘅空間。
全日情侶診所

《全日情侶診所》（Japan Love Hotel）係香港電視娛樂製作嘅真人騷節目，喺2019年2月24號到6月16號逢禮拜日23:00-23:30喺ViuTV播，由練美娟（娟姐u）、歐陽仲豪（豪dee）、陳健朗主持。節目會去日本東京、京都、大阪、奈良嘅唔同時鐘酒店考察。

節目調動
2019年3月17號：由於直播《西班牙甲組足球聯賽 -  愛斯賓奴 對 西維爾》，所以暫停播映一集。
2019年4月21號：由於直播《西班牙甲組足球聯賽 - 基達菲 對 西維爾》，所以暫停播映一集。
全昭彌

全昭彌，係大韓民國嘅一個女藝人同埋歌手。
全昭珉

全昭珉（韓文：전소민，1996年8月22號—），南韓女歌手，又叫昭珉（韓文：소민），係PURETTY同APRIL前成員，依家係男女混合團KARD嘅Black jokeR、主唱。

生平
2016年
全昭珉響首爾銅雀區出世，畢業於首爾放送高等學校同西京大學。佢有個遠房表姐，係TWICE嘅定延。
2012年，全昭珉加入女團PURETTY出道。2014年PURETTY解散，同年，佢參加選秀節目《KARA Project》，成員會畀人叫做「Baby Kara」，為第日加入女團Kara做準備。最後佢落選。
2015年佢以女團APRIL隊長身分出道。同年11月9號，佢宣佈因為要專心學業而退出。
2016年佢宣佈加入男女混合團KARD，係該團嘅Black jokeR、主唱。
2017年佢同KARD另一位成員J.Seph唱綜藝節目《新婚日記》第二季嘅主顥曲《Now Us》。
2018年，響Super Junior嘅《Lo Siento》，佢有份特別演出。
2019年，佢開咗YouTube頻道「Minny J」。
ZTZ-99主戰坦克

ZTZ-99主戰坦克，又叫99式主戰坦克，係中國人民解放軍最新嘅主戰坦克，由中國兵器集團研製，中國北方工業公司生產，係中國陸戰王牌。
ZY

地球資源衞星，ZY即Ziyuan，資源，中國一系例衞星，部份同巴西合作。
資源一號衛星，ZY 1，同巴西合作，亦叫CBERS-1
資源二號衛星，ZY 2，即東方紅人造衞星，五十號同五十五號
資源三號衛星，ZY 3
光明會

光明會（粵拼： gwong1 ming4 wui2，拉丁文：Illuminati）係1776年5月1號啟蒙運動嗰陣喺巴伐利亞成立嘅一個秘密組織。
光明市

光明市（韓文：광명시／光明市 Gwangmyeong si */?）係南韓京畿道中西部一座城市，面積38.5平方公里，估計2017年12月31號人口338,633，人口密度每平方公里8,796。

沿革
1981年7月1號：京畿道始興郡所下邑升格為光明市，施行市制。
1983年2月15號：部份地區劃歸始興郡蘇萊邑。
1995年3月1號：部份地區劃歸首爾特別市衿川區。
光明廣場

光明廣場（粵拼：gwong1 ming4 gwong2 coeng4；英文：Metro Mall）係中國廣東省廣州市嘅一間有休閒、飲食、娛樂同購物喺埋一齊嘅商場，2000年奠基，2002年起好，位置喺越秀區惠福東路以北、龍藏街以東，大佛寺以西，西湖路以南嘅位。其中，西漢南越國木構水閘遺址喺呢間廣場嘅地底。
光明洞窟

光明洞窟（韓文：광명동굴 Gwangmyeong Donggul）係南韓京畿道光明市一個洞窟主題公園，地址係京畿道光明市駕鶴路85街142（駕鶴洞27號）。
Running Man第245集（2015年5月3號播）就有喺爾處做任務。

史
光明洞窟最早記載係喺1903年5月2號喺駕鶴里建立嘅「始興鑛山」，喺朝鮮日治時期嘅1912年畀日本人搶徂採礦權。爾處最初係黃金礦，後來又開採到銀、銅、鋅等等礦物。喺爾處開採嘅礦石被送去日本成為大東亞戰爭嘅武器。全盛時期有500幾個礦工，大部份係農民出身。1972年因為洪水而廢礦，改為儲存蝦醬。數據指1955年至1972年爾處生產徂52公斤黃金，專家分析洞窟入面可能重有好多黃金。
2011年畀光明市當局收購，翻新成為文化觀光點，自2013年6月29號重新開放，每年造訪遊客超過140萬。
二元分類

二元分類（binary classification）喺機械學習上泛指用監督式學習，並且攞若干個個案，將每個個案分做兩個類別嘅其中一類。
二元搜尋樹

二元搜尋樹（英文：binary search tree，BST）係一種二元樹數據結構。喺一樖唔係空嘅二元搜尋樹裏面:Ch. 7，
喺根左邊嗰樖子樹（subtree）入面嗰啲數值，冚唪唥都細過根節點嘅數值；
喺根右邊嗰樖子樹入面嗰啲數值，冚唪唥都大過根節點嘅數值；
兩樖子樹本身都係二元搜尋樹。

概論
睇埋：數據結構同二元樹
如果用家想加個新數值  落一樖二元搜尋樹 bst 度，可以噉做:p. 42：
如果 bst 係空嘅，將  設做根節點；
如果  數值細過根節點嘅，將  擺落去左邊嗰樖子樹度；
如果  數值大過根節點嘅，將  擺落去右邊嗰樖子樹度；
如果  數值等同根節點嘅，出 error；
上述嘅演算法可以配合遞歸嚟用。
二元搜尋樹有好多好處，例如令搜尋演算法行起上嚟快（同廿一世紀初嘅基本數據結構比起嚟）－用家摷數據嗰陣可以假設啲數據經已按數值由細至大排好咗。
二仁溪

二仁溪喺臺灣西南部，屬於中央管河川，舊名叫二層行溪，取自中下游聚落名。亦係高雄市同臺南市嘅界河，源頭喺高雄市內門區木柵里山豬湖（海拔460公尺），主流長度約63.20km。
經黃魏慶先生踏查證實二仁溪源頭唔係山豬湖，並已搵到「最高嘅出水口」為證。山豬湖只係一個地名，研判應該係跟「畚箕湖」嘅意思相同，而家係一片果園，但不論佢係唔係「曾經係個湖」，佢喺分水嶺嘅東坡，屬楠梓仙溪流域中溝坪溪水系，水流無法流向二仁溪。佢附近水塘係「山尾埤」，喺稜線上，但溢水口亦注入溝坪溪水系。

簡介
二仁溪上游（喺高雄內門區觀亭里同內南里之間）
二仁河段又有唔同嘅名，上游喺崗山頭以上叫分水溪，中游叫岡山溪，其中下游叫角帶圍溪，到下游至叫做二層行溪或二贊行溪。出海口原來向西南經劉厝出海嘅主河道，喺道光三年七月因暴風雨，出海口轉向改道西北由高雄市茄萣區白砂崙北方入海。主要支流有三爺宮溪、深坑子溪、港尾溝溪、松子腳溪同牛稠埔溪；流域面積達350.04km2。荷治時期叫作清水溪（de Verse Rivier，英文意思：the Fresh River）。
二億人的世界

《二億人的世界》（英文：Portuguese Around The World）係香港電視廣播有限公司嘅資訊節目，由黎芷珊、陳庭欣、區永權做主持，介紹總共有二億人嘅葡語系國家，當中嘅葡萄牙、莫桑比克同東帝汶，訪問當地嘅澳門同中國大陸生意人。節目喺2019年11月2號開始到11月30號香港時間逢禮拜六晚20:00－20:30喺翡翠台播。
二元樹

二元樹（英文：binary tree）係種好出名嘅樹型數據，指樖樹每粒節點頂攏得兩粒子節點，好似下圖噉就算係一樖二元樹。
二元消除頻道

一條二元消除頻道（binary erasure channel；BEC）係指一條頻道每個符號得兩個可能數值，而收到嘅每個符號都有 p 咁大機率會消失咗，收資訊嗰一方收到嘅每個符號都有三個可能數值：1、0、同 e 呢三款，而 e 代表「消失咗」噉解。「消失咗」（erased）代表有關嗰個符號嘅資訊完全消失唔見咗。
二元堆積樹

二元堆積樹（粵拼：ji6 jyun4 deoi1 zik1 syu6；英文：binary heap）係種建基於堆積樹嘅數據結構，指以二元樹形式存在嘅堆積樹。
二元對稱頻道

一條二元對稱頻道（binary symmetric channel；BSC）係指一條通訊頻道每個符號得兩個可能數值，而收到嘅每個符號都有 p 咁大機率會同傳出嘅符號唔同。例如係數碼電腦噉，一部數碼電腦會傳一大柞「0」同「1」做訊號，而收到訊號嘅另一部電腦會解讀呢啲碼，再將收到嘅資訊顯示俾個用家睇，一般嚟講 p 嘅數值低得好緊要，所以大多數時間收到嘅訊號都會同傳出嘅訊號一樣。
刺客教條系列

《刺客教條系列》（Assassin's Creed）係一個電子遊戲系列，屬於隱蔽類遊戲，包括有好多續作同其他作品。主要嘅單人遊戲由育碧蒙特婁進行開發，同時由育碧安納西進行多人遊戲嘅開發。嗰個系列嘅產品受到大部分評論家嘅好評。2016年9月，系列售出超過一億份，仲成為咗育碧軟件最暢銷嘅遊戲。系列靈感來自弗拉基米爾·巴托爾的小說《Alamut》。
刺枝木科

刺枝木科（粵拼：ci3 zi1 muk6 fo1；學名：Koeberliniaceae）係雙子葉植物綱十字花目嘅一個科。
刺山柑

刺山柑（Capparis spinosa），又叫酸豆，係山柑科山柑屬嘅一種植物，原產地中海沿岸地區，係當地常見嘅食材。
券

券係一種憑證，用嚟換返價值等同嘅服務、貨或者錢，券上面會寫明一個價值，呢個價值用錢或者特定嘅數作為單位。
券後面通常寫名使用嘅規則條款、有效日期等等。
刺客聶隱娘

《刺客聶隱娘》（英文：The Assassin）係2015年嘅台灣電影，由侯孝賢執導，舒淇、張震、周韵、妻夫木聰主演。
刺刀

刺刀（Bayonet）係種刀，綁喺步槍槍管上高，用嚟近距離防禦，當敵人已經好接近自己而又無時間開槍，就可以用刺刀自衛。
刺劍

刺劍（Rapier），又叫西洋劍，係種劍，16到17世紀喺西歐流行，劍身長而尖，揸手位有護手嘅結構。
前1440年代

前1440年代係指前1449年去到前1440年之間嗰十年嘅年代。
前1460年代

前1460年代係指前1469年去到前1460年之間嗰十年嘅年代。
前1470年代

前1470年代係指前1479年去到前1470年之間嗰十年嘅年代。
前146年

前146年係平年。

大件事
羅馬共和國吞併迦太基（第三次布匿戰爭）同埋希臘。
前1480年代

前1480年代係指前1489年去到前1480年之間嗰十年嘅年代。
前1450年代

前1450年代係指前1459年去到前1450年之間嗰十年嘅年代。
五十年不變

五十年不變，係指中華人民共和國（下稱中國）前話事人鄧小平喺1984年提出嘅方針。根據「五十年不變」方針，香港、澳門特別行政區承諾回歸後保持原有制度唔變嘅時間分別去到2047年6月30號、2049年12月19號，所以衍生出「2047年香港前途問題」同「2049年澳門前途問題」。

理論來歷
傳言係鄧小平發明一個政治宣傳口號，目的可能只係暫時安撫因當時中國局勢而害怕中國嘅香港中產，特別係班有錢佬咪走。中國大陸教材認爲，根據鄧小平理論，五十年後都無必要改變指示，原則上2047年、2049年以後港澳特區限於經濟同埋體制都同之前一樣，保有「高度」自主。但事實上，歷任中共高層同埋特首對「五十年不變」都無統一定義，從未有任何中方文件清楚列明2047年之後香港會點。

法理表述
根據《中英聯合聲明》第三條同附件一，香港自1997年7月1號後將按照《基本法》確保香港實行一國兩制、資本主義制度，達成字面上「港人治港，高度自治」實況，社會同埋生活上保持五十年不變。基本法第5條規定「香港特別行政區不實行社會主義制度和政策，保持原有的資本主義制度和生活方式，五十年不變。」

政治集會同抗爭文化
睇埋：2003年香港七一遊行、七一遊行、2020年香港立法會選舉民主派初選、47人案同蘋果日報同壹週刊停刊事件
部份香港人對於1997前後，政治活動係咪五十年不變之「誤解」。自2019年反送中運動，到武漢肺炎殺到，林鄭政府開始利用「防疫」阻礙舉辨六四晚會。到中國政府強推《香港國安法》同埋立《23條》，好多時六月四號當日維園比親中團體租走，或有「活動」。同以前一直由支聯會租場唔同啦。而且支會無啦，人拉得就拉，走得就走。市民單獨上街悼念六四事件會有差人帶上警車，之後點同告咩，報紙無交代。

外國貨同大陸貨
睇埋：水貨、假貨同黑心食品
香港工業活動自香港開埠後英國統治下一一起步並成名國際。之後香港受中國遷民潮影響，又經過香港嬰兒潮，面對生活成本上升、大城市發展，本土經濟慢慢轉型。農業、重工業等工業開始「北上」，將難以再自給自足。單就香港供水，就開始依賴東江水；糧食等工業產物購自全球，近年因應中國大陸經濟發展，成本較發達國家如歐美地區更低，「中國製造」產品同埋佢對香港影響都日漸增加。
參考黑心食品年表，香港食品安全事件問題雖有嚴格把關，見報率比兩岸三地罕見，但係近年報導有上升情況，而多數同大陸黑心食品有關，健康食物鏈受危。
五十嵐和也

五十嵐和也（1965年10月24號—）係日本足球員，司職後衞，效力過市原JEF聯，及横河電機。
五十嵐裕美

五十嵐裕美 ，係日本嘅一個女藝人同埋配音員。
五十鈴810

五十鈴810（いすゞ・810）係日本五十鈴公司響1983年8月推出嘅重型貨車，前身叫做五十鈴New Power。
五十嵐麗

五十嵐麗 ，係日本嘅一個女藝人同埋配音員。
五十年後

《五十年後》係香港電台嘅廣播節目，由2005年開始，逢星期六下晝2點到3點喺香港電台第一台播，由葉國華主持，主要講中華人民共和國而家同未來嘅發展狀況。
五十嵐隼士

五十嵐隼士，係日本嘅一個男藝人同埋演員。
五十鈴Elf

五十鈴Elf（いすゞ・エルフ）係日本五十鈴汽車公司推出嘅一款輕型貨車，1959年開始製造。出口版本車款通稱N-Series（第4代開始）、又名Reward。佢嘅主要競爭對手有日野Dutro、三菱Fuso Canter、豐田Dyna、日產Atlas同平治Sprinter。
呢款車係五十鈴旗下最受歡迎嘅車款，除咗喺日本本土發售外，亦都賣去亞洲唔少國家同埋地區，包括香港、中國、泰國、印尼、馬來西亞等等。另外由1980年代開始，五十鈴ELF亦都喺北美普及起嚟。

第一代（1959年 - 1967年）
1959年8月26號出嘅第一代車TL221，主要係採用GL150嘅電油引擎。1960年3月，加埋DL200嘅油渣引擎車種。1965年1月，車頭前方嘅兩圓燈改咗四圓燈，鬼面罩變咗，車門由向後改成向前開。
第一代Elf前期型（1959 - 1965年）

第二代（1968年 - 1978年）
1968年響日本發售嘅第二代車，已經開始出口到其他國家。尤其係東南亞一帶，多數都已通過改裝作客車使用。
第二代Elf Mi Pack
第二代Elf150
一架廢棄嘅第二代Elf350
第二代Elf（泰國曼谷）

第六代（2006年 - 2023年）
2006年12月第六代五十鈴Elf推出，首先推出闊駕駛艙同埋高駕駛艙版。而2007年2月推出嘅標準駕駛艙版，除咗車嘴之外大致用返第五代嘅原設計。混能版喺2007年8月推出。
第六代Elf嘅日本本土OEM版本，包括有日產Atlas H43系、第四代Nissan Diesel/UD Condor小型貨車（2至3.5噸）同埋第六代萬事得T霸。
2012年12月，Elf唔再以日產Atlas呢個名銷售，但去到2019年，1.5噸版Elf以OEM形式供應畀日產，稱為日產Atlas Diesel（F25系）。2013年，Elf唔再以UD Condor呢個名銷售。
2014年11月，鬼面罩設計稍為修改咗。
第六代Elf短陣
第六代Elf（福山通運）
第六代Elf混能版
強化車陣
第六代Elf2014年改良型CNG車
第六代Elf藍色窄屋版後期型（2014年11月）
五十鈴Reward
五十鈴NMR130
第六代Elf（HKTV Mall物流車）
第六代Elf後期型
第六代Elf物流車（ヤマト運輸）
第六代Elf手波版本（TRG-NMR85AN）
第六代Elf自動波版本（TPG-NJR85A）
Be-Cam

第七代（2023年 - ）
2023年3月7號，第七代Elf喺日本推出大改款版本，呢款車加咗全新九前速雙極力子自動波箱，同埋純電動貨車車型「Elf EV」，全新設計嘅鬼面罩係採用直立式排列LED頭燈組內藏指揮燈設計。
第七代Elf車頭
第七代Elf內籠
前1660年代

前1660年代係指前1669年去到前1660年之間嗰十年嘅年代。
前1670年代

前1670年代係指前1679年去到前1670年之間嗰十年嘅年代。
前1680年代

前1680年代係指前1689年去到前1680年之間嗰十年嘅年代。
前1690年代

前1690年代係指前1699年去到前1690年之間嗰十年嘅年代。
前1650年代

前1650年代係指前1659年去到前1650年之間嗰十年嘅年代。
前460年代

前460年代係指前469年去到前460年之間嗰十年嘅年代。
劉楚堯

劉楚堯原名劉長江，係中國網絡名人。佢曾經被中國官方媒體廣泛宣傳佢放棄網絡名人高薪去做軍人，但係之後被揭發曾經喺網上出售色情影片。

經歷
根據中國大陸媒體嘅報導，佢阿爸都曾經係一名軍人，佢自細就聽著軍人嘅故事長大。
而佢本人攞過全國健美冠軍，同埋有營養師嘅資格。喺2020年，佢簽咗一間經理人公司，變身成為網絡紅人，喺抖音直播，得到咗一啲演出機會。

參軍後先被包裝為民族英雄，後被揭發賣色情片
2021年大學畢業嗰陣，佢報名參軍，通過體檢同政審後，佢告別Fans兼經理人公司解約，又話「參軍光榮，永不後悔！」。
之後劉長江參軍嘅故仔，即時被包括央視、新華社等中國官方媒體廣泛報道，形容係「棄60萬年薪參軍」嘅小鮮肉，但之後隨即有網民發現，佢曾經喺網上賣自拍嘅同性色情影片。有網民就形容事件係中國官媒集體炒車，又話件事好笑，事後中國官媒好多都刪咗呢啲宣傳新聞，而劉長江自己嘅微博賬戶亦被刪。
劉樹居

劉樹居係臺灣生意人，而家係豐邑機構同埋旗下豐邑建設嘅董事長。

早年事蹟
佢早年喺台中發跡，但喺2000年代初期就已經投資唔少位於竹北縣嘅土地，後來竹北商業活動日漸發達，佢亦賺到更多嘅錢。
佢曾經創立豪隆建設，但因為九二一地震，豪隆建設旗下東勢王朝項目，14樓高的大樓攔腰折斷，28人喪命，劉樹居被判刑3年出獄，之後佢再創立豐邑建設。
劉桂芳

劉桂芳（Kitty Lau，12月15號—）係香港無綫電視藝員。佢喺香港出世，1988年加入無綫電視，主要拍電視劇。
劉植岩

劉植岩（1918年2月7號—1967年12月12號），河北昌黎人，做過中央人民政府人事部副局長，政務院參事室參事，中共中央組織部處長，中共雲南省委常委兼昆明市委書記，中共中央西南局組織部部長、書記處書記等職。佢係現任中華人民共和國國務院副總理劉鶴嘅老豆。
劉業成

劉業成，SBS，PDSM，PMSM（英文：Lau Yip-shing, Alan，1961年11月21號—）係香港差佬。佢做到香港警務處副處長，2018年底退休。2019年中爆發反送中運動，佢喺8月開始翻閹3個月，到10月底為止。

仕途
劉業成1984年加入皇家香港警察任職督察。2000年被借調咗3年去香港機場管理局監察機場航空保安服務。2006年晉升爲總警司，2010年晉升爲助理處長，2013年升高級助理處長，2016年獲委任爲警務處副處長（行動），2018年11月下旬展開退休前休假，警務生涯長達34年。
劉業成形象「硬淨」，曾駐守多個政策部同行動崗位，統領多次大型執勤行動，例如2005年做港島總區高級警司時處理世貿韓農示威（中文：香港反對世貿遊行衝突），同埋2014年嘅佔領行動，其後負責統籌檢討工作，為日後制定新部署。例如2016年旺角騷亂後，警方成立檢討委員會，劉業成表示當再遇重大事故時，從機動部隊訓練學校抽調教官擔任臨場戰術顧問。
劉業成分別喺2010年同2016年獲頒香港警察榮譽獎章同埋香港警察卓越獎章。
2019年8月，劉業成短暫回巢警隊做「副處長（特別職務）」，幫副處長鄧炳強，為警隊喺應付反逃犯條例修訂運動引發嘅集會、示威問題提供意見，領導為反修例運動而設嘅踏浪者行動。
人工勢場

人工勢場（英文：Artificial potential fields）係一種運動規劃方法，將機械人嘅位形（configuration）睇作係勢場中嘅一粒點，粒點同時受到目標嘅引力同埋障礙物嘅斥力，得到嘅軌跡作為路徑輸出。種方法嘅優點係路徑嘅生成只需要到好少嘅計算。但係，個智能體可能會捱韞喺勢場嘅局部最細（local minima）而冇搵得到路徑，或者可能會搵到啲路徑嘸係最啱嘅。人工勢場可以睇作係啲類似於靜電勢場嘅連續方程（將機械人睇作係點電荷），或者可以使埋一組語言規則離散化啲通過勢場嘅運動。其中，導航函數或者概率導航函數係一類人工勢場函數，除目標點之外冇其他最細點。
勢場嘅等勢線圖，見有圓角三角形厏埞嘢勢場嘅等勢線圖，見有圓角三角形厏埞嘢 勢場3D圖勢場3D圖 使NF1做分胞求到目標嘅距離使NF1做分胞求到目標嘅距離
人工呼吸

人工呼吸，多數專指嘴對嘴人工呼吸，係種呼吸輔助嘅方法，亦係常見嘅急救程序，由急救人員用嘴對住被救者嘅嘴，將空氣吹入佢個肺度。
人工

人工又叫糧、薪水、薪酬、工資等等，係僱員響工作合同保障（或者純粹協議）下做咗啲有償勞動之後攞到嘅收入。人工通常可以分為底薪、佣金同埋津貼等，通常每個月出一次，叫「月薪」；而個別行業可能按需要計「日薪」或者「時薪」。
英文入面仲有細分 salary 同 wage，前者指定期（例如每個月）會俾嘅人工，而後者指一次性噉俾嘅人工（即係例如簽份約話「做咗呢單工作就俾咁多錢」）。
作死不離3兄弟

《作死不離3兄弟》（3 Idiots，臺灣繙「三個傻瓜」，中國大陸繙「三傻大闹宝莱坞」）係2009年一部印度波里活喜劇電影，改編自印度作家Chetan Bhagat嘅處男作小說《Five Point Someone》。呢部片係第一部喺香港戲院正式上映嘅印度電影。
呢部片2008年7月28號開拍，拍攝地有德里、班加羅爾、孟買、拉達克、Chail同埋西姆拉。
呢套戲曾經係全球最賣座嘅印度電影，但第二年就畀《來自星星的PK》打破咗紀錄。
作田裕次

作田裕次（1987年12月4號—）係日本足球員，司職後衞，效力金澤薩維根。
作文

作文（粵拼：zok3 man2；composition）係指人編寫文字作品嘅過程。
作者

作者係指一個文學作品嘅創作人，通常佢會有自己寫嘅作品嘅版權，除非佢將版權賣畀其他人，或者放出去公家領域。
化伊文

化伊文（Vai language）係曼德語族嘅分支，係瓦伊人用緊嘅語言。呢種話喺利比亞同埋塞拉利昂分別有104,000人同15,500人用緊。
化合價

化合價係個化學概念，指化合物或者分子入面由一定元素嘅原子構成嘅化學鍵嘅數量。
化合分子

化合分子，係指有唔同種元素原子嘅化合物分子，通常分子內部用共價鍵連結，分子之間就用分子間作用力連接。
化別安各列雲啤令哨善

化別安各列雲啤令哨善（粵拼：faa3 bit6 ngon1 gok3 lit6 wan4 be1 ling6 saau3 sin6；俄文：Фаддей Фаддеевич Беллинсгаузен；1778年9月20號—1852年1月15號）係一位波羅地海德裔軍官，整地圖佬同埋探險家兼沙俄嘅海軍將領。喺沙俄（而家係俄羅斯）列禾尼亞地區奧些路島（而家係沙里麻島）嘅拿亨他治村（而家係拿赫他古斯村）度出世。佢係第一位帶領俄羅斯軍隊實行環球旅行嘅軍佬嘅同時，重係第一位發現咗南極洲嘅人。其中，南極洲入面嘅東方站就係佢揸嗰部軍艦——禾斯托號嚟咗南極洲之後，分別喺附近嘅海、科學站同埋大陸都係用咗「禾斯托」同埋佢自己嘅名嚟做名嘅。
化合物

化合物（粵拼：faa3 hap6 mat6）係由兩種或以上嘅元素經化學反應結合而成。佢亦可以同元素組成混合物。化合物同佢哋本身元素嘅性質唔一定相同，結合過程亦都會釋放能量，好似氫氣易燃，氧氣助燃，但氫同氧組成嘅水就無爾啲特性。
直至而家，除咗特別唔活潑嘅氖之外，其他所有穩定元素都已經製成咗化合物。

同混合物嘅分別
化合物同混合物毋同，兩樣嘢溝出來嘅混合物一般都有返兩樣嘢本身各有嘅特性；好似鹽溶喺水度溝成混合物，混合物依然有鹽嘅鹹味同水本身嘅特性；化合出來嘅化合物就未必有返原本兩樣嘢嘅特性，好似氯係有毒嘅黃綠色氣體、鈉係有金屬光澤嘅固體，二者好易反應，但組成嘅氯化鈉（鹽）係無色或者白色晶體，變咗穩定嘅化合物。爾樣係化合物同混合物嘅主要差異。
另一樣區分化合物同混合物嘅方式係混合物嘅成份可以用簡單嘅物理方式分離，例如過濾、蒸發、磁力或者其他方式分離，好似鹽溶入水之後只要蒸發走啲水就可以提取返鹽。但係化合物嘅組合成份只可以用化學反應先至可以分離。相對咁，混合物用物理方式就可以生成，但整化合物要將組成元素反應，或者將其他化合物反應先整得出。
除咗金屬互化物之外嘅合金都係混合物。合金係將組成嘅金屬加熱到液態，溝埋之後再冷卻整成，屬於用物理方法混合。

無機同有機化合物
化合物有分無機同有機兩類：
無碳嘅化合物都係無機化合物，但有啲有碳化合物都係無機，例如氰酸鹽、碳酸、碳酸鹽、碳酸氫鹽、氫氰酸同埋一啲碳氧化物。
有機化合物係多數有碳嘅化合物，多數有埋氫，有時有埋氧、氮等嘅元素；但兩者間嘅界線幾模糊。

原子結構
連接化合物各原子嘅化學鍵亦可以分幾類。

共價化合物
共價化合物就係用共價鍵結合嘅化合物。兩粒原子共用電子，就係共價鍵。好似氨、水、氯化氫都算，仲有甲烷等等有機化合物都係。

離子化合物
原子唔見咗或者得到電子，就會變成離子。陰離子同陽離子正負電荷相吸而結合埋一齊就會出離子化合物；好似日常用到嘅食鹽（氯化鈉）都算離子化合物，仲有其他化學鹽（硝酸鹽、硫酸鹽、氯化物等）都算。

化學式
化學式可以用來表示化合物嘅成分，用物理方式構成嘅混合物就無。佢哋可以分做分子式、化學式、電子式、結構式、實驗式、鍵線式等等。若果化合物係以分子形式存在，一般會用分子式做化學式，若果係礦物、金屬氧化物或者鹽類，一般會用實驗式。化學式入面元素嘅順序一般會按照希爾體系排列。一般碳原子會放喺化學式嘅最前面，後面係氫原子，其他元素就依照字母順序排列。若果化合物入面冇碳，咁所有元素都會依照字母順序排列。
匈牙利魚湯

匈牙利魚湯（halászlé），又叫漁夫湯，係種起源自匈牙利嘅魚湯，一般會用到鰂魚，再落埋紅甜椒粉、紅洋蔥、甜椒同番茄煲。
化名

化名係種假名，虛擬姓名。個名為咗某啲目的由自己改，例如筆名、網名、藝名、偽名、佛教中人法號同埋羅馬教皇嘅教名。
僞裝

僞裝（Disguise）係用一啲物件去改變人嘅樣，令人認唔出自己。僞裝嘅架撐可以係假髮、眼鏡、化粧品、假鬚、戲服、面具等等。
僕射

僕射（射讀夜，粵拼：buk6 je6）係古代官職名，秦朝開始設立，到宋徽宗之後逐漸就廢咗。

沿革
古人重視武官，凡係主管朝廷要務嘅，射箭一定要叻，所以叫「僕射」。
秦朝設僕射，各官署都會設置，係官署次官。
漢朝之後，叫「僕射」嘅官職得尚書僕射，係尚書令下低。宋徽宗嗰時將左右僕射分別改成太宰﹑小宰，之後就無再用「僕射」呢個名。
隋唐、五代、宋、金、遼，尚書僕射都係宰相官階。
僧伽

僧伽（巴利文: सन्घ，Saṅgha；梵文：संघ，Saṃgha），原意係指好多人聚埋一齊同普羅大眾，源自古印度傳統，而家通常用嚟指代信奉教法嘅出家、在家弟子。
僧伽羅文

僧伽羅文（සිංහල）係斯里蘭卡僧伽羅人用嘅語言，有超過1,600萬人用。
僧格林沁

僧格林沁（Senggerinchen，1811年—1865年5月18號），係內蒙古旗人，大清將領，打過第二次鴉片戰爭同太平天國之亂，最後畀捻軍殺死，謚號忠。
同治四年（1865年），僧格林沁喺高樓寨之戰陣亡。
勝眼光

勝眼光（Sight Winner），係一隻香港賽馬馬匹，2003年喺紐西蘭出世，曾經喺2007-08馬季做咗香港最大進步馬匹，亦係譚榮根博士名下嘅「眼光」系賽駒嘅代表作（之後重有「好眼光」）。
勝興站

勝興站喺臺灣苗栗縣三義鄉，原本係臺灣鐵路管理局舊山線（臺中線舊線）嘅鐵路車站，後來因鐵路改線而裁撤，2010年6月5號因為舊山線復駛而重新設站，宜家係苗栗縣著名觀光景點。
相對於臺中線（山線）嘅新線，原廢止線叫舊山線。

車站構造
台鐵海拔最高嘅車站，標高402.326公尺，並喺車站內軌道側豎有一座石造紀念碑標示出車站高度。
木造站房。
岸式月台、島式月台各一座。

利用狀況
從高處俯瞰，可以睇到勝興車站喺一個山坳之中
勝興車站嘅鐵軌側，路線旁嘅石坡上重可以睇到車站舊名「十六份」嘅拼字
宜家係觀光用途，同埋係苗栗縣縣定古蹟，周邊含車站本體、廣場、山洞、月台間嘅平行主副線鐵軌、倉庫、宿舍、道班房同油庫等公有設施則被文化局登錄喺交通類文化景觀。

歷史
1907年4月1號：設置十六份信號場（號誌站）。
1930年4月1號：升為驛（車站）。
1935年4月21號：新竹台中地震，站房無礙。
1958年2月10號：同南州、港嘴（廢止）、內壢等站同時改叫而家嘅名。
1998年9月23號：因改線而廢止。
1999年4月16號：登錄為苗栗縣縣定古蹟。
2010年6月5號：舊山線復駛，僅行駛少數列次，並以CK124蒸氣火車行駛。同時為慶祝6月9號123週年鐵路節暨舊山線ROT熱身，以帶動鐵道觀光旅遊新風潮，開行「CK124舊山線風情半日遊」懷舊郵輪式列車。
勝論派

勝論派（Vaisheshika）係古印度哲學嘅一個派別，前2世紀開始出現，理論收錄喺《勝論經》。
勝矢

勝矢 ，係日本嘅一個男配音員。

配音作品一覽
呢個表唔完整，歡迎加料。
勝矢壽延

勝矢壽延（1961年9月2號—）係日本足球員，司職後衞，曾經喺1985～1993年間爲日本足球代表隊出場27次。
冠縣

冠縣係中國山東聊城一個縣，總面積1161平方公里，人口76萬。
冠小嘴烏鴉

冠小嘴烏鴉（Corvus cornix）係種烏鴉，主要分佈喺東歐同中歐，中東亦有。佢哋同小嘴烏鴉好似。
冠岳區

冠岳區（韓文：관악구）係韓國首爾嘅區，人口約莫52萬。
冠忠巴士

冠忠巴士集團有限公司（港交所：0306）係香港一間公共事業公司，1948年創辦，最初經營汽車清潔服務，其後喺1950年代開始提供學童褓姆車服務，並喺1960年代尾發展巴士客運服務，接載學童及僱員。到1980年代，冠忠巴士集團開始經營屋邨居民巴士業務。
現時冠忠巴士集團主要業務係喺中港經營專利巴士服務及非專利及其他巴士服務，以及新大嶼山巴士服務，目前係香港最大規模非專利巴士公司。現時公司兩名最大股東分別係創辦人黃冠忠家族以及新創建交通服務。公司總部設喺柴灣創富道8號，新巴柴灣車廠三樓。
公司喺百慕達註冊，主席係黃良柏。
冠暉苑

冠暉苑係香港嘅一個居者有其屋屋苑，喺九龍何文田常樂街1號，一共有2座樓，1999年入伙。呢個屋苑喺居者有其屋重建置業計劃開賣，嗰時嘅開賣價介乎港幣$533,200 － $1,359,700。
冠狀病毒

正冠狀病毒亞科（Orthocoronavirinae）係冠狀病毒科下面嘅一個亞科，下面有甲型冠狀病毒屬、乙型冠狀病毒屬、丙型冠狀病毒屬同丁型冠狀病毒屬四個屬。 大類病毒嘅統稱，外形橢圓，有少少似王冠。佢哋有啲可以引發細病（譬如傷風），有啲就可以引發大病（譬如嚴重急性呼吸系統綜合症、中東呼吸綜合症、武漢肺炎）。
冠熹苑

冠熹苑係香港嘅一個居者有其屋屋苑，喺九龍何文田常樂街3號，一共有1座樓，2000年入伙。呢個屋苑喺居者有其屋第二十一期甲開賣，嗰時嘅開賣價介乎港幣$373,000 － $1,634,100。
冠狀病毒科

冠狀病毒科（Coronaviridae）係網巢病毒目下面嘅一個科，下面有正冠狀病毒亞科同勒託病毒亞科兩個亞科。
北齊

北齊，係南北朝北方其中一朝，550年由高洋立國，577年由高恆亡國，畀北周滅。

立國
534年，北魏孝武帝元修同權臣高歡反面，孝武帝走佬去關中，投靠宇文泰。高歡就另立新君，建立東魏。547年高歡過身，之後東魏嘅大權由高歡個仔高澄把持。549年高澄過身，大權就由高澄細佬高洋把持。
550年，高洋迫東魏孝靜帝元善見禪位，東魏滅亡，北齊建立。

滅亡
北周武帝宇文邕喺575年下詔出兵攻打北齊。577年正月，周軍攻佔北齊首都鄴。冇耐北齊嘅太上皇高緯同幼主高恆都畀周軍俘虜，北齊滅亡。

君主一覽
見北齊皇帝一覽。
北𣴓

北𣴓（越南文：Bắc Kạn）係越南一省，省會北𣴓市，人口大約30萬。
北鹽原村

北鹽原村（日文：北塩原村／きたしおばらむら Kitashiobara mura */?）係日本福島縣耶麻郡嘅一個村。
北齊書

《北齊書》係一本關於北齊嘅史書，亦都係廿四史之一。佢由大唐歷史學家李百藥撰寫。全本《北齊書》總共有五十卷。
匙洲

匙洲（發音係「遲洲」；英文：Bay Islet），香港一洲，喺糧船灣海，形似匙羹，而家無人住喺上面。行政上歸入西貢區。
維基同享有多媒體嘅嘢：Bay Islet
北𣴓市

北𣴓市（粵拼：bak1 gin5*6 si5，越南文：Bắc Kạn）係越南北𣴓下轄嘅一個市。
北白川宮

北白川宮（日文：北白川宮／きたしらかわのみや Kitashirakawa-no-miya）係日本舊時一個宮家，由邦家親王第十三仔智成親王響1870年創立，花名「悲劇宮家」，前身係聖護院宮。1947年響駐日盟軍總司令指示底下，北白川宮最後一任當主道久王皇籍脫離，降為平民。現時北白川宮已經絕家。

歷史
北白川宮前身係聖護院宮，由邦家親王二仔嘉言親王響1868年創立，但同年年尾嘉言就過身，所以由智成親王接任。1870年，智成將聖護院宮改名叫北白川宮。但係響1872年，智成親王早死，終年17歲，之後根據佢嘅遺言，將當主一位傳咗畀大佬、邦家親王第九個仔能久親王。
能久親王長年出國打仗。1894年，能久奉上司命令參加甲午戰爭，負責留守台灣，任職台灣軍指揮。點知能久1895年響台灣戰死（戰場上因病而死），終年48歲，由當主一位就三仔成久王接任。但係成久都唔長命，1923年同鳩彥王響巴黎郊區撞車，成久傷重死亡，終年35歲。
成久死後由大仔永久王接任當主一位。1940年，永久王參加中日戰爭，點知佢竟然響演習嘅時候軍機失事，雖然佢已經緊急降落，但係最終都係死咗，終年31歲。之後由當時只有三歲嘅獨仔道久王接任當主一位。
1947年響駐日盟軍總司令指示底下，道久王皇籍脫離，降為平民。2018年，道久王過身，北白川宮因為冇男性後裔而絕家。
由於北白川宮歷任當主都好黑仔（智成一早病死、能久響台灣戰死、成久響巴黎撞車而死、永久軍機失事而死），所以畀人叫做「悲劇宮家」。

北白川家
即北白川宮皇籍脫離之後另起嘅家，但係呢個時候北白川家已經唔再係皇室成員。
第一任（同時係末任）：北白川道久
北白川宮成久王

北白川宮成久王（日文：きたしらかわのみや なるひさおうKitashirakawanomiya Naruhisa，1887年4月18號—1923年4月1號）係北白川宮第三代當主，能久親王三仔（嫡長子）、永久王老豆，同時係陸軍軍人，最高階位為陸軍大佐。

經歷
成久王1887年響東京府芝區出世，係能久親王三仔，阿媽係能久親王妃富子。
1895年，老豆能久死咗，因為成久係嫡長子，所以北白川宮由佢繼承。1901年，佢同鳩彥王同埋稔彥王一齊入讀東京陸軍地方幼年學校，由於佢生得算係幾靚仔，所以佢累積咗好多人氣。之後佢分別升讀陸軍士官學校同埋陸軍大學校，畢業之後升為陸軍炮兵大佐。
1909年，佢同明治天皇第七個女房子內親王結婚。1917年，佢獲勳為大勲位菊花大綬章。
1921年，成久以假名「北伯爵」去法國聖西爾軍校留學，學有關軍事同埋社交嘅嘢。第二年，佢攞到車牌，仲出於自己嘅愛好而去買咗一架車。而老婆房子都同意佢呢個決定，所以佢哋畀人稱為「平民兩公婆」，令佢哋有好廣闊嘅社交圈子。
卅幾歲嗰時嘅成久王
1923年，成久王邀請當時仲響法國讀緊書嘅稔彥王同佢一齊出去兜風，但坐坐下稔彥王就發覺成久王有啲問題，加上唔相信佢嘅揸車技術，於是就同成久王講：「我覺得你有啲唔妥，不如第二日先出去兜風啦。」稔彥王又話：「雖然法國啲路幾闊下，但都係唔可以掉以輕心。」但係成久並冇理到稔彥對佢嘅忠告，反而仲遨請稔彥響4月1號同佢一齊去諾曼第多維爾到玩。稔彥見佢咁嘅樣，唔係幾放心，最後就同成久講：「真係好對唔住，見你咁唔妥，我都係唔去啦。我仲要去英國倫敦留學呢。」
成久王當時揸嘅嗰架車
之後，成久邀請到當時一樣都響聖西爾軍校留學嘅鳩彥王同佢一齊玩。1923年4月1號，佢同鳩彥、老婆房子出去玩。
途中響埃夫勒墳飽個肚之後，換由成久王揸車。響一條村之前，成久諗住超越前面架車，點知行咗第二邊，出咗條馬路，撞落路邊一棵相思樹上面。結果，成久王傷重死亡，終年三十五歲，而同行嘅鳩彥王同埋房子都身受重傷。當主一位就由大仔永久王接任。
之後響日本駐巴黎大使館舉行咗成久王嘅葬禮，後嚟由軍人中島今朝吾捧佢個骨灰返日本。同年6月8號，佢正式落葬於豐島岡墓地。1935年，響佢撞車嘅現場附近起咗一塊紀念碑，紀念成久。
北碚

北碚（碚讀倍，粵拼：bak1 pui5），舊名白碚（baak6 pui5），係中華人民共和國重慶市嘅一個市轄區，喺主城區北部。北碚被稱做「陪都嘅陪都」，亦做過川東人民行政公署首府。

史
清朝係巴縣嘅白碚鎮。
1936年，設嘉陵江三峽鄉村建設實驗區，係一等縣地方行政機構。
1942年改成北碚管理局。
1950年成立北碚管理處。
1951年，建北碚市，係川東人民行政公署首府。
1953年撤市設區，叫重慶市第六區，係一等區。
1955年，改名叫北碚區。
北田站

北田站（英文：Northfields tube station）係英國倫敦地下鐵皮卡迪利綫嘅車站，屬第3收費區，喺大倫敦伊靈區。